ועדת הכלכלה, כנסת 20, פרוטוקול מספר 43, 2015-08-04 13:25

איתן כבל: צהריים טובים.

איתן כבל: אני שמח לפתוח עוד ישיבה של ועדת הכלכלה של הכנסת.

איתן כבל: הפעם אנחנו מתכנסים בפגרה במסגרת רשימה של דיונים שאנחנו מבקשים לעשות טרם כינוס מושב החורף.

איתן כבל: גברתי מנהלת הוועדה, אדוני היועץ, רשמת, חברות וחברים, חבר הכנסת אורי מקלב.

איתן כבל: ברשותכם, הסעיף הראשון על סדר היום "הקמת ועדת משנה לבטיחות בדרכים".

איתן כבל: מנקודת המבט שלי נושא בטיחות בדרכים הוא נושא מאוד מרכזי בוועדה הזאת.

איתן כבל: יש פה נציגים ממשרד התחבורה.

איתן כבל: כבר התקיים דיון בנושא הזה, והיה אמור להתקיים דיון נוסף שבוטל מסיבות טכניות.

איתן כבל: אנחנו נדאג לקיים את הדיון הזה בהקדם האפשרי, והוא ילווה אותנו במושב הבא, בוודאי.

איתן כבל: ההחלטה שלי היא להקים ועדת משנה מתוך רצון להראות את החשיבות הרבה שאנחנו מייחסים לעניין הזה ואת הכוונה שלנו ללוות את העניין הכי מקרוב שאפשר.

איתן כבל: אני פניתי לחבר הכנסת ידידי אורי מקלב שהוא ממצטייני הכנסת, בבקשה לעמוד בראש ועדת המשנה החשובה הזאת של הבטיחות בדרכים.

איתן כבל: זאת ועוד לאור העובדה שעל-פי הנתונים שמונחים לפנינו החברה החרדית מאוד סובלת מה שנוגע לענייני הזהירות בדרכים.

איתן כבל: לכן יש לכך, מבחינתך, משנה חשיבות מעבר לצורך לטפל בשאלות הלאומיות ולהתמודד איתן.

איתן כבל: מאות נהרגים מדי שנה, אלפים נפצעים מדי שנה; נוסיף לכל זה את מה שזה עושה למשק כמעט בכל דבר, בכל רמה, מה זה עושה למשפחות בישראל.

איתן כבל: לכן אני מעלה על סדר יומנו את הבקשה.

איתן כבל: לפי סעיף 109 לתקנון הכנסת, אני מציע את חבר הכנסת אורי מקלב לעמוד בראש ועדת המשנה לבטיחות בדרכים.

איתן כבל: מי בעד?

אורי מקלב: אני גם מצטרף במקרה הזה.

אורי מקלב: בעד ההצעה – פה-אחד

אורי מקלב: נמנעים – אין

איתן כבל: תודה.

איתן כבל: פה-אחד נבחר חבר הכנסת אורי מקלב.

<לאה ורון: אנחנו נודיע בהמשך מי החברים הנוספים.

איתן כבל: נכון.

איתן כבל: אני מאחל לך הצלחה.

איתן כבל: זה מסוג הדברים שאני מאחל שלא תהיה לך הרבה עבודה, בעזרת-ה'.

אורי מקלב: הלוואי.

אורי מקלב: תודה על האמון שנתת בי בהטילך עלי לעמוד בראש ועדת המשנה לבטיחות בדרכים.

אורי מקלב: אני כמעט עשיתי את זה "נעשה" לפני "נשמע".

אורי מקלב: מכיוון שביקשת חזקה עלי הבקשה שלך למלא אחריה.

אורי מקלב: אני מבין שבמקרה הזה זה לא השררה, אלא לקחת אחריות ועבודה.

אורי מקלב: יש תפקיד מרכזי לוועדה ולוועדת המשנה לבטיחות בדרכים לטפל מעשית בנושאים מסוימים, ולא רק לצעוק ולהגיד שאנחנו צריכים למנוע את הקטל בדרכים ולשפר את הבטיחות בדרכים.

אורי מקלב: אנחנו יודעים שצריך לפעול בעניין הזה מול המשרדים הרלוונטיים בעבודה.

אורי מקלב: יש נושא של חינוך מהגיל הרך, השקעה ברשויות המקומיות בשיפור תשתיות ועוד.

אורי מקלב: יש בסופו של דבר לקטל בדרכים אין לו כיפה ואין לו צבע.

אורי מקלב: כל החברה סובלת מזה, כולנו סובלים מזה.

אורי מקלב: אני יודע מראש שאלה אולי לא הדברים שעומדים בסדר היום התקשורתי.

אורי מקלב: רק אחרי שזה קורה אנחנו רוצים למנוע את הכותרות האלה של הקטל.

אורי מקלב: אנחנו נעשה כמה שאפשר, ודאי בעזרת הצוות הנפלא כאן – מנהלת הוועדה וכל הצוות של ועדת הכלכלה שיידעו לתת את כל העזרה המקצועית בעניין.

אורי מקלב: אני יודע שאצלי בוועדה יש ליל נושאים כמו "ישראלית דיגיטלית", "ממשל זמין" – זה נשמע מאוד טוב.

אורי מקלב: אבל באופן מעשי צריך להשקיע רבות בנושא של בטיחות בדרכים.

אורי מקלב: לא נהיינו יותר טובים בעניין הזה.

אורי מקלב: נקווה שנצליח לשפר עם משרד התחבורה ועם כל הרשויות והמשרדים שקשורים לזה.

אורי מקלב: תודה רבה על האמון, ואני מקווה שלא נאכזב.

איתן כבל: תודה.

איתן כבל: אמן, כן יהיה רצון.